In nomine Domini, amen. Ad perpetuam rei memoriam per hoc presens publicum instrumentum cuntis pateat evidenter et sit notum, quod cum nutu divino revelante, ut creditur, glorioso confessore beatissimo Theobaldo jampridem religiosi Fratres Minores ordinis S. Francisci, una cum aliquibus honestis burgensibus notabilibus ville de Pruvino, diecesis Senonensis, ad monasterium S. Germani Autissiodorensis, venerabilemque patrem in Christo Hugonem abbatem et religiosos ipsius monasterii accesserint, ipsisque dominis abbati et religiosis, tam ex sua quam pro parte honorabilium burgensium et habitatorum homnium dicte ville de Pruvino, humiliter exposuerint ad eorum nuper devenisse notitiam, quod in et sub domino, jurisdictione et potestate eorumdem dominorum abbatis de religiosorum ac eorum ecclesie S. Germani, a tantis retroactis temporibus quod in contrarium memoria non existebat, fuerat et erat in loco qui dicitur S. Theobaldus de nemoribus, in Bellomonte, prope ad duas leucas vel circa a civitate Autissiodorensi, venerabile corpus et honorabiles reliquie ipsius jam dicti venerabilis S. Theobaldi, in una parva capella, que in honorem ipsius et propter eum dicitur constructa in dictis nemoribus. Et quia secundum antiquas scripturas et alia documenta legitima reperissent, ut dicebant, quod idem beatissimus Theobaldus, ad cujus preces et prope cujus monumenta omnipotens infinita ibidem coruscat miracula, natus fuit et oriundus in dicta eorum villa de Pruvino, ex patre Arnulpho, de progenie comitis Campanie, et matre Guillelma, et ibidem in dictis nemoribus ut miles christianus strenuus, post vitam heremeticam a partibus Italie perspicue memorie dominum Arnulphum abbatem Sancte-Columbe Senonensis ejus fratrem translatus, prout per ipsius etiam legendam apertissima declarant argumenta. Cum etiam, ut dixerunt, a tanto tempore quod nulla memoria in contrarium fuerit, una solemnis ecclesia infra menia dicte ville de Pruvino in ipsius sancti honorem constructa et fundata, nonullique confratres ipsius sancti et ejus confratrie ab antiquo et continuo fuerint sub eodem; licet eadem ecclesia, propter diutipas mortalitates, disrupta fuerit, et hucusque deserta tamen tum ob devotionem ipsius gloriosissimi et laude Dei omnipotentis affectantes omnes eandem ecclesiam refici, seu honorabiliorem de novo construi, et in villa eadem ut ad laudem ipsius Omnipotentis et dicti gloriosissimi S. Theobaldi honorem, et sue ecclesie refectionem, ad totius populi devotionem semper ampliandam, ut perenne et perpetuum memoriale existat, supplicarunt humiliter et multiplicibus intercessionibus petiverunt ab ipsis dominio Hugone abbate et religiosis, aliquam particulam corporis et membrorum dicti gloriosissimi S. Theobaldi, sub eorum dominio et potestate reclusorum, ejusdem nove dicte ville et omnium habitantium ejusdem, et pro ipsis misericorditer impartiri ut secum et pro hujusmodi dono valeant in perpetuum confraternitate et consocietate potiri, offerentes se suo, nostre dicte ville, ac omnium habitantium ejusdem presentium et futurorum, pro hujusmodi dono honorabili esse paratos, et hoc promittere ac obligare ipsos dominos abbatem et religiosos presentes etiam et futuros dicte ecclesie et monasterii S. Germani associare in omnibus et singulis missis et orationibus, atque bonis spiritualibus, que, de cetero et in perpetuum, in dicta ecclesia S. Theobaldi in Pruvino, ad honorem ipsius fuerint et dicentur; reliquiasque et illam partem quas et quam sibi partientur, honorabiliter ornare et collocare, et de ipsis et earum translatione solitum festum et officium conficere, et singulis annis in perpetuum facere, et etiam celebrare. Qua siquidem supplicatione sic humiliter facta et devote, eaque per dictos dominos abbatem et conventum benigne, attenta matura deliberatione, inter ipsos abbatem et religiosos, et cum eorum consilio prehabita diligenti, attendentes devotionem ardentem tanti populi, et quod in quantis pluribus locis gloriosissimum Lignum S. Crucis et alie SS. reliquie partiuntur et distribute sunt, tantomagis honorantur et attolluntur suffragia eorumdem; ea propter humilibus supplicationibus hujusmodi benigne attendentes, die mercurii ante festum S. Luce evangeliste, que fuit decima sexta die mensis octobris, ad hoc acceptata et prefixa, in notariorum et testium infrascriptorum presentia, accedentibus ad locum capelle dicti gloriosissimi confessoris S. Theobaldi, ad duas leucas vel circa a dicta civitate Autissiodorensi existentem, Petro, dicto la Coste, Stephano Droeti, Gelato Furnerii et Johanne Chales, habitatoribus dicte ville et confratribus confratrie dicti sancti Theobaldi in Pruvino, procuratoribus, suo proprio procuratore in omnibus omnium habitantium dicte ville, cum litteris procuratoriis sufficienter sanis et integris, sigillo prepositure dicte ville de Pruvino in prima facie per caracterem ipsius sigilli apparebat, in cera viridi et cauda duplici pendente sigillatis; qui procuratores de dicta villa de Pruvino, qui per viginti tres leucas, vel circa, a dicto loco S. Theobaldi distat, una cum nonnullis notabilibus personis dicte ville, ad hoc devote venerant, dicta die mercurii, de mane hora tertiarum dicta die vel circa, missa in dicta capella celebrata, venerabiles et religiosi viri fratres et domini domini Petrus Piqueronis, prior claustralis dicti monasterii S. Germani Autiss., Petrus de Autissiodoro, aliter dictus le Bastillac, Guido de Bougerio, cantor, et Hugo de Calcino, procuratores dominorum abbatis et conventus dicti monasterii S. Germani, nomine procuratorio ipsorum dominorum abbatis et conventus, et pro ipsis ad hoc specialiter missis et deputatis, ex parte ipsorum dominorum abbatis et conventus, ac religiosorum ipsius monasterii S. Germani Autissiodorensis, nobis notariis publicis ac testibus infra scriptis etiam presentibus, de sarcofago et tumba ipsius gloriosissimi confessoris S. Theobaldi, sub altare ipsius in dicta capella in nemoribus tumulati, duo ossa unius brachii et unam parvam particulam capitis cum una parva particula de carne et alia de ossibus ipsius gloriosissimi confessoris, venerabiliter, humiliter et devote extrahentes, eadem ossa et reliquias, ad laudem omnipotentis Dei, honoremque et decorem ipsius beati Theobaldi eisdem procuratoribus ac populo de Pruvino, pure et gratiose, confraternitatem dictam, preoffertam, et precum ac orationum communicationem acceptantes contulerunt, in eorumque presentia de ipsis omnibus procuratoribus et habitatoribus de Pruvino, ac nonnullis aliis in dicta capella pro tunc existentibus et intermissis presentibus et videntibus, et successive oculatim aspicientibus, residuum corporis dicti venerabilis confessoris sancti Theobaldi, in sarcofago et tumba ipsius gloriosissimi confessoris, ut proprius jacebat sub altare ipsius, in pannis suis sericis in quibus ipsum venerabile corpus repererant, ut prius, recluserunt, et dictam tumbam seu sarcofagum in pristinum statum, omnibus predictis presentibus, in perennem memoriam bituminari fecerunt, et dictum altare, ut prius erat, claudi fecerunt et serari. Et iis ita gesti dicti honorabiles burgenses de Pruvino in signum unionis et confraternitatis inter habitatores dicte ville de Pruvino et religiosos dicti monasterii S. Germani Autissiodor. perpetuo inita, ad recognitionem hujusmodi beneficii, tantique doni spiritualis tante ville et tanto populo collati, ad collocandum alium brachium seu os alterius brachii dicti gloriosi confessoris S. Theobaldi, ut memoria in perpetuum servetur in monasterio et ecclesia S. Germani predicti, que caput extat eorumdem, obtulerunt eisdem tunc et gratiose dederunt unum pulcherrimum vas, seu unum brachium argenteum deauratum, lapidibus et gemmis pretiosis decoratum, ad reponendum dictum caput et brachium cum aliquibus jocalibus et reliquiis in dicta ecclesia Sancti-Germani Autissiodorensis. Et una cum hoc cupientes reddere spiritualia pro spiritualibus dominos abbatem et religiosos monasterii S. Germani predictos, ac eorum successores in confratres et socios ex tunc et in omnibus missis, bonis horis et suffragiis ac orationibus que de cetero et in perpetuum in ecclesia de Pruvino, et ad honorem dicti sancti confessoris Theobaldi fient, dicentur et celebrabuntur, associarunt et insuper ipsis religiosis promiserunt, bona fide ac in conscientia, ac per ipsorum juramenta, prenominati procuratores, tam suo quam omnium habitantium dicte ville de Pruvino nominibus, in perpetuum, duo festa S. Germani principalia, videlicet Transitus ultima die julii, et aliud festum Translationis seu Depositionis, prima die octobris, solemniter in dicta ecclesia Sancti-Theobaldi in Pruvino, ob honorem et memoriam premissorum, celebrare et facere celebrari, et legendam in dicto monasterio recipere illuc portandam et tenendam ad legendum in festis ejusdem antedictis, in ipsoque festo principali quod celebratur ultima die mensis julii, singulis annis, processionem ante magnam missam de dicta ecclesia Sancti-Theobaldi, cum reliquiario S. Theobaldi, per sacerdotes idoneos dicte ecclesie portando ad ecclesiam Fratrum-Minorum de Pruvino solemniter facere, et ibidem apud Fratres dicta hora verbum Dei predicare, et dicti Fratres, ad requestam habitantium de Pruvino, sermonem facere in quo teneantur de hujus sancti translatione et unde processerit, ac aliquantulum de sancto Germano et ejus miraculis mentionem facere; ita tamen quod si que fient offerture et oblationes apud dictos Fratres-Minores iisdem fratribus remaneant, consuetudine patria in contrarium edita non obstante; et inde cum processione et reliquiariis predictis ad magnam missam ad dictam ecclesiam S. Theobaldi cantandam reverti et remanere: promiseruntque dicti Fratres legendam de hujusmodi Translatione facere et dicti habitatores etiam in libro et legendario, cum vita et legenda dicti sancti Theobaldi, ponere et collocare. Voluerunt etiam insuper et promiserunt religiosos dicti monasterii S. Germani Autissiodorensis quos sciverint per horum villam transire honorare, sicut alterum eorum. Quibus sic rite et solemniter gestis, dicti religiosi monasterii Sancti-Germani Autissiodorensis dictum jocale sic eis in honorem dicti sancti confessoris Theobaldi gratis oblatum gratisque acceptum, in instanti super altare aliud os brachii dicti sancti confessoris Theobaldi reverenter cum ea que decuit reverentia receperunt, et illud infra dictum jocale posuerunt, et insimul exaltanter unam antiphonam cum parvo versiculo et collecta dicti sancti Theobaldi cantaverunt, petentes hinc inde et consentientes in presentia venerabilium religiosorum et honestorum virorum fratrum magistri Theobaldi, prioris de Surdolio, licenciati in decretis, fratrum Johannis Mable, gardiani conventus Fratrum-Minorum Autissiodorensis, patre Robin, sublectoris, Joannis Corderii lectoris predicti conventus, magistri Philippi de Geromont thesaurarii Sancti-Quiriaci, Nicolai Barberii canonici, Johannis de Poully, domini Petri Lorgne, domini Dionysii curati de Nangis canonici Sancti-Quiriaci, magistri Johan. Challet Mag. in Medicina, curati de Sellone, Johannis Cousinot, Colasii Bellot, Henrici Pictoris, Macharii Fabri, Petris de Viernis latomi, et plurium aliorum testium ad hec vocatorum et rogatorum per nos publicos notarios subscriptos, de premissis omnibus et singulis unum vel plura pro utraque parte fieri, dari et concedi publica instrumenta, Te Deum laudamus alta voce decantantes cum dictis jocalibus et pretiosis reliquiis a dicto loco et capella dicti habitantes Pruvini, cum dictis suis dicti S. confessoris Theobaldi reliquiis ipsis venerabiliter collocatis, in Dei nomine, et sub promissionibus antedictis letantes hilari et jucundi recesserunt. Acta fuerunt hec in dicta capella Sancti-Theobaldi, prope duas leucas a civitate Autissiodorensi, anno Domini millesimo trecentesimo octuagesimo primo, indictione quinta, mensis octobris die sexta decima, videlicet die mercurii ante festum B. Luce evangeliste, predicti pontificatus SS. in Christo patris ac domini nostri D. Clementis, divina providentia Pape VII, anno tertio; presentibus prenominatis et aliis plurimis personis utriusque sexus ad premissa vocatis, etc. Et ego Petrus de Chissiaco, Autissiodor. notarius.... presens interfui, etc.